П Р О Т О К О Л  № 09
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 17.06.2020 г. 
видеоконферентна връзка

Днес, 17.06.2020 г. /четвъртък/ след заседанието на Пленума на ВСС, чрез видеоконферентна връзка се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

           ЧЛЕНОВЕ:   Боян Новански – зам. председател	
       Боян Магдалинчев 
	       Стефан Гроздев 
	       Севдалин Мавров 

На заседанието присъстват: експертния сътрудник – Стефка Тодорова, старши експерт-съдебна администрация и експертния сътрудник – Светла Кирилова, старши експерт-съдебна администрация.

Д Н Е В Е Н   Р Е Д:

1. ОТНОСНО: Искане рег. индекс ВСС-4628/15.05.2020 г. от председателя на Върховния административен съд за увеличаване щатната численост на Административен съд – Велико Търново с 2 /две/ щатни бройки за длъжностите: „работник, поддръжка сгради“ и „чистач“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. УКАЗВА на председателя на Административен съд – Велико Търново да не предприема действия за назначаване на служител на свободната щ.бр. за длъжност „връзки с обществеността“.
1.2. УКАЗВА на председателя на Административен съд – Велико Търново да извърши трансформация на 1 /една/ щатна бройка за длъжността „съдебен деловодител“ след освобождаването й, поради пенсиониране на съдебния служител, заемащ длъжността, в 1 /една/ щатна бройка за длъжността „работник, поддръжка сгради“.
1.3. Предлага на Съдийската колегия да РАЗКРИЕ, на основание чл. 30, ал. 5, т. 8 от ЗСВ, 1 /една/ щатна бройка за длъжността „чистач“ в Административен съд – Велико Търново.
МОТИВИ: Към момента съдът разполага с 1 щатна бройка за „куриер-чистач“. След преместването на съда в нова сграда, състояща се от три надземни, един подземен и един тавански етаж се налага той изцяло да поеме функциите на вътрешен куриер, поради което е обосновано разкриване на нова щатна бройка за длъжност „чистач“.
1.4. Предложението да се внесе в заседание на Съдийската колегия на ВСС, за разглеждане и произнасяне.
1.5. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки. 

2. ОТНОСНО: Искане рег. индекс ВСС-9722//05.08.2020 г. от председателя на Районен съд – Лом за разкриване на 1 /една/ щатна бройка за длъжността „съдебен помощник“, отложено с решение на комисията по протокол № 16/07.10.2019 г., поради получена информация за предстояща промяна на съдийския щат.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. НЕ ДАВА СЪГЛАСИЕ за разкриване на 1 /една/ щатна бройка за длъжността „съдебен помощник“ в Районен съд – Лом.
2.2. ИЗПРАЩА решението на председателя Районен съд – Лом, за сведение.
МОТИВИ: Искането на председателя е от м. юли 2019 г., когато натовареността на съда е била много висока, поради намален съдийски състав – при щатна численост от 6 магистрати, заети са били само 2 щ.бр. Към м. октомври, когато е разгледано искането, заетите съдийски щатове са били 3. Към настоящия момент са заети 5 щ. бр., които предполагат справяне с натовареността, както сочи и статистиката. По изложените съображения, Комисията счита, че е отпаднала необходимостта от разкриването на 1 щ.бр. за длъжност „съдебен помощник“.

3. ОТНОСНО: Искане рег. индекс ВСС-5303/04.06.2020 г. от председателя на Окръжен съд – Велико Търново относно трансформирането на 2 /две/ свободни щатни бройки за длъжност „съдебен деловодител“ в 1 /една/ щатна бройка за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ за трансформиране на 2 /две/ свободни щатни бройки за длъжност „съдебен деловодител“ в 1 /една/ щатна бройка за длъжност „съдебен помощник“ в Окръжен съд – Велико Търново.
МОТИВИ: Щатната численост на магистратите в ОС-В.Търново е 19 щ.бр., от които 16 съдии и 3 младши. Съдиите са разпределени в две отделения – Гражданско и Наказателно. Съдът разполага с 1 съдебен помощник, на когото е възложена работата основно по граждански и търговски дела. Натовареността е близка до средната за окръжните съдилища в страната за 2019 г., поради което комисията намира за целесъобразна и финансово обоснована исканата трансформация с цел обезпечаване нормалната работа на съда, по-конкретно – на Наказателно отделение. 
3.2. ИЗПРАЩА решението на председателя Окръжен съд – Велико Търново, за изпълнение.
3.3. ИЗПРАЩА решението на дирекция „Бюджет и финанси“, за сведение.

4. ОТНОСНО: Становище рег. индекс ВСС-5303/04.06.2020 г. от председателя на Районен съд – Кюстендил във връзка с решение по протокол № 06/20.05.2020 г. за съкращаване на 1 /една/ щатна бройка за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
4.1. ПОТВЪРЖДАВА решението си по протокол № 6/20.05.2020 г. за съкращаването на 1 /една/ щ.бр. за длъжност „съдебен секретар“ в Районен съд – Кюстендил.
МОТИВИ: Високо съотношение служители общо/магистрати – 3,40, над средното за страната за районните съдилища в областните центрове, което е 2,83. Натовареността на съда за 2019 г. е 42,61, което е под средната за страната 47,63. Действителната натовареност – 60,15, при средна 56,90 е по-висока, тъй като повече от година има незаета щ.бр. за съдия. С решение по пр. № 19/2020 г. на СК, считано от 03.07.2020 г. има назначение. Съдът разполага с прекалено голям брой обща администрация, която следва да се оптимизира, включително като се предприемат планирани действия за вътрешна трансформация в длъжности за специализираната администрация. След съкращаване с 1 щатна бройка съотношението служители/магистрати пак ще бъде над средното за страната – 3,30. 
4.2. ИЗПРАЩА писмо на председателя на Районен съд – Кюстендил, на когото препоръчва планиране и предприемане на действия за извършване на вътрешна трансформация,  за което да уведоми комисията. 
4.3. Предложението ЗА СЪКРАЩАВАНЕ на 1 щ.бр. „съдебен секретар“ в Районен съд – Кюстендил да се внесе в заседание на Съдийската колегия на ВСС, за разглеждане и произнасяне.
4.4. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетната сметка на Районен съд – Кюстендил.

5. ОТНОСНО: Искане рег. индекс ВСС-5300/04.06.2020 г. от председателя на Районен съд – Горна Оряховица за оставане на работа до 31.12.2020 г. на съдебен служител, придобил право на пенсия за осигурителен стаж и възраст на 06.05.2020 г. на длъжност „съдебен деловодител – Бюро съдимост“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
5.1. ДАВА СЪГЛАСИЕ за оставане на работа на съдебния служител, придобил право на пенсия за осигурителен стаж и възраст на 06.05.2020 г., на длъжност „съдебен деловодител – Бюро съдимост“ до 01.09.2020 г. в Районен съд – Горна Оряховица.
МОТИВИ: Работата в Бюро съдимост е отговорна и специфична, и комисията споделя мотивите, че служителят, който я изпълнява трябва да познава добре Наредба № 8 от 26.02.2008 г. за функциите и организацията на дейността на бюрата за съдимост, бюлетините за съдимост и бюлетините по чл. 78а от НК, поправките и отбелязванията в тях, унищожаването им, работата с АИС „Бюра съдимост“, електронните служебни свидетелства за съдимост. Необходимо е технологично време за запознаване и навлизане в работата на нов служител. Комисията счита, че два месеца са достатъчен срок за обучението му. След 01.09.2020 г. може да бъде преназначен обученият служител на мястото на пенсионирания, без да се провежда конкурс.
5.2. ИЗПРАЩА решението на председателя Районен съд – Горна Оряховица, за сведение.

6. ОТНОСНО: Становище рег. индекс ВСС-5309/04.06.2020 г. от председателя на Районен съд – Златоград във връзка с решение по протокол № 6/20.05.2020 г., т. 6, за съкращаване на 1 /една/ свободна щатна бройка за длъжността „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
6.1. ПОТВЪРЖДАВА решението си по протокол № 6/20.05.2020 г., т.6.2. като съкращава 1 /една/ щ.бр. за длъжност „съдебен секретар“ в Районен съд – Златоград.
МОТИВИ: Потвърждава мотивите си от решението от 20.05.2020 г., като отново посочва, че съотношението служители общо/магистрати е изключително високо и неоправдано за запазване – 7:1. При разговори с председателя по въпросите за оптимизация на числеността на съдебната администрация, се прие принципно съгласие за постоянно редуциране на числеността при освобождаване на щатове. Неоправдано е съд с двама съдии по щат и натовареност 21,88 дела месечно, както и 1 ДСИ и 1 съдия по вписванията, да разполага с 5 съдебни деловодители. Председателят на съда следва да планира и предприеме действия за оптимизиране на структурата и вътрешно преразпределяне на задълженията и функциите, което ще обоснове и трансформация на щатове.
6.2. УКАЗВА на председателя на Районен съд – Златоград, съгласно протокол № 12/04.07.2019 г., т. 1 да предприеме действия за вътрешна оптимизация и правилно разпределение на ресурсите, включително чрез трансформация и преквалификация на съдебни служители. За предприетите действия да бъде уведомена комисията.
6.3. Предложението ЗА СЪКРАЩАВАНЕ на 1 щ.бр. „съдебен секретар“ от щата на Районен съд – Златоград да се внесе в заседание на Съдийската колегия на ВСС, за разглеждане и произнасяне.
6.4. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетната сметка на Районен съд – Златоград.
Щатната бройка да бъде разкрита в Адм.С-Велико Търново, съгласно т. 1.

7. ОТНОСНО: Искане рег. индекс ВСС-5311/04.06.2020 г. от председателя на Окръжен съд – Добрич за даване на съгласие за провеждане на конкурс за 1 /една/ щатна бройка за длъжност „управител сгради “.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
7.1. ДАВА СЪГЛАСИЕ на председателя на Окръжен съд – Добрич за провеждане на конкурс за заемане на 1 /една/ щатна бройка за длъжност „управител сгради“.
МОТИВИ: Длъжността „управител сгради“ е обвързана със стопанисването и управлението на съдебното имущество и охраната на труда не само в ОС-Добрич, а и в районните съдилища в градовете Добрич, Балчик, Каварна, Генерал Тошево и Тервел, тъй като в изброените съдилища няма щат за длъжност „управител сгради“. Задължението, при необходимост съдебният служител, заемащ длъжността „управител сгради“ в ОС-Добрич,  да обслужва и районните съдилища от района на окръжния съд, е част от длъжностната характеристика за длъжността. Това решение е изключително разумно, финансово и функционално обосновано.

8. ОТНОСНО: Запитване рег. № ВСС-5160/10.06.2020 г. от и.ф. председателя на Районен съд – Плевен относно провеждането на конкурс за заемане на длъжността „съдебен деловодител“ и Становище рег. индекс № ВСС-5160/11.06.2020 г. по предложение от председателя на КСА-СК за съкращаване на 2 свободни щ.бр. за длъжностите: 1 „съдебен деловодител“ и 1 „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. УКАЗВА на председателя на Районен съд – Плевен да прекрати конкурса за заемане на длъжността „съдебен деловодител“ в Районен съд – Плевен.
8.2. Предлага на Съдийската колегия ДА СЪКРАТИ, на основание чл. 30, ал. 5, т. 8 от ЗСВ, 2 /две/ свободни щ.бр. за длъжностите:  1 щ.бр. за „съдебен секретар“  и 1 щ.бр. за „съдебен деловодител“, в Районен съд – Плевен.
МОТИВИ: Действителната натовареност за 2019 г. на съда – 45,32 е под средната за районните съдилища в областните центрове в страната – 56,90. Ниска е и натовареността по щат за 2019 г. – 41,86, при 47,63. Съотношението брой спец. администрация/магистрати е 2,25, близко до средното – 2,33. След съкращаването съотношението ще бъде 2,13, което комисията счита, че е оптимално за този съд.

9. ОТНОСНО: Уведомление рег. индекс ВСС-5354/05.06.2020 г. от председателя на Софийски окръжен съд за прекратено трудово правоотношение със съдебен служител на длъжност „съдебен секретар“ и обявен конкурс за освободената длъжност.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. Приема за сведение уведомлението от председателя на Софийски окръжен съд за прекратено трудово правоотношение със съдебен служител на длъжност „съдебен секретар“ и обявен конкурс за освободената длъжност.
9.2. ПРЕПОРЪЧВА на председателя на Софийски окръжен съд да не предприема действия по назначаване на служители на освободени длъжности до края на 2020 г.

10. ОТНОСНО: Уведомление рег. индекс ВСС-8/05.06.2020 г. от председателя на Районен съд – Трявна за прекратено трудово правоотношение със съдебен служител на длъжност „съдебен архивар“ и назначаването на същия служител на освободената длъжност до провеждане на конкурс.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. УКАЗВА на председателя на Районен съд – Трявна да предприеме действия за прекратяване на трудовото правоотношение със съдебния служител, назначен на освободената длъжност „съдебен архивар“.  След изтичане на уговорения едномесечен срок на предизвестието и прекратяване на трудовото правоотношение, да уведоми комисията.
10.2. Предлага на Съдийската колегия ДА СЪКРАТИ, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен архивар“, в Районен съд – Трявна, считано от датата на решението на Съдийската колегия, след уведомяване на КСА-СК за прекратеното трудовото правоотношение със служителя, заемащ длъжността.
МОТИВИ: Високо съотношение брой служители общо/магистрати – 5,00, при 4,06 средно за районните съдилища извън областните центрове в страната. Натовареността на съда за 2019 г. по щат е 20,38, при 37,43 средно за страната. Съгласно протокол № 12/04.07.2019 г., т. 1, комисията е предложила примерна унифицирана структура за съдилищата с двама съдии, изключваща длъжността „съдебен архивар“, като след разговори с председателите по въпросите за оптимизация на числеността на съдебната администрация, се прие принципно съгласие за редуциране на числеността при освобождаване на щатове.

11. ОТНОСНО: Становище рег. индекс ВСС-2780/10.06.2020 г. от председателя на Районен съд – Кърджали във връзка с решение по протокол № 6/20.05.2020 г. относно запазване на 1 /една/ щатна бройка за длъжност „счетоводител“ или „главен счетоводител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. Приема за сведение становището от председателя на Районен съд – Кърджали за запазване на 1 /една/ щатна бройка за длъжност „главен счетоводител“.
11.2. Предлага на Съдийската колегия ДА СЪКРАТИ, на основание чл. 30, ал. 5, т. 8 от ЗСВ, 1 /една/ щ.бр. за длъжност „счетоводител“, в Районен съд – Кърджали.
МОТИВИ: Много малко съдилища в България разполагат с 2-ма счетоводители и това са обикновено по-големите и/или натоварени. РС- Кърджали е с обща щатна численост магистрати и служители – 40 щ.бр. В становището си, председателят на съда всъщност не е обосновал необходимостта от запазване на свободната щатна бройка за длъжност „счетоводител“. Административният ръководител моли за оставянето ѝ в щатната численост и ползване на бройката при необходимост. Комисията счита, че този подход е неоправдан към настоящия момент и предвид предприетото съкращаване на всички празни щатове, оптимизиране на структурите на съдилищата,  разкриването им в съдилища, в които те наистина са необходими, както и предвид финансовата дисциплина, свободният щат следва да бъде прехвърлен в друг съд, обективно обосноваващ необходимост.

12. ОТНОСНО: Предложение за предоставяне на информация на какъв етап е конкурса за назначаване на главен секретар на ВСС.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. Изпраща писмо до и.д. главния секретар на Висшия съдебен съвет за предоставяне на информация на какъв етап е конкурса за назначаване на главен секретар на ВСС.

13. ОТНОСНО: Предложения за изменение и допълнение към решение по протокол № 29/01.11.2017 г. на комисията по т. 1.13 и в поименното щатно разписание на съдилищата.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ИЗМЕНЯ решението си по протокол № 29/01.11.2017 г., както следва:
„Дежурни служители“ са само експертите към комисии „Съдебна администрация“ към СК и ПК, отдел ЧРВССАОСВ, които ежедневно отговарят на въпросите, постъпващи от органите на съдебна власт /устно – по телефон, писмено – по е-мейл/ и докладват незабавно на председателя/зам. председателя на КСА постъпилите неотложни или спешни искания. Номера на дежурния телефон и е-мейл се поставят на интернет страницата на ВСС, Комисия „Съдебна администрация“.
13.2. Експертите към Комисия „Съдебна администрация“, посочени в т. 13.1 отговарят на служебен телефонен номер (02) 930-49-13.
13.3. ИЗМЕНЯ поименно адресатите за въпроси, както и телефонния номер за връзка на ОСВ с комисии „Съдебна администрация“ към СК и ПК, изписани в утвърдения образец на щатно разписание /пр. № 30/15.11.2017 г. на КСА-СК/, както следва:
„За въпроси:
Тел. (02) 930-49-13
Стефка Тодорова – ст. експерт-съдебна администрация 
Светла Кирилова – ст.експерт-съдебна администрация“
13.4. ДОПЪЛВА образеца на щатното разписание в частта „Забележка“, т. 4, със следното: „.... конкурси за заемане на длъжности в администрацията – информация във всяко щатно за етапите по протичането им, от обявяването до приключването на конкурсите ...“.
13.5. ВЪЗЛАГА на експертния сътрудник на комисията Стефка Тодорова да отрази промените в образеца на щатното разписание, както и да предприеме необходимите действия за публикуване на координатите на експертите по т. 13.1. и 13.3. на интернет страницата на ВСС, Комисия „Съдебна администрация“.
13.6. ИЗПРАЩА образеца на щатното разписание на председателите на всички съдилища, за сведение и изпълнение.
13.7. Да се уведомят административните ръководители за извършените промени в комуникацията с КСА-СК.
13.8. Изпраща решенията по т. 13.1. – 13.6. на и.д. главния секретар на Висшия съдебен съвет, по компетентност и за сведение.

ДОПЪЛНИТЕЛНА ТОЧКА:

14. ОТНОСНО: Писмо рег. индекс № ВСС-4626/16.06.2020 г. от председателя на комисия „Съдебна администрация“ към Прокурорската колегия на ВСС във връзка с искане на главния прокурор за съкращаване на 4 /четири/ щатни бройки за длъжност „чистач“ във Върховния касационен съд.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	14.1. ИЗПРАЩА писмо до председателя на комисия „Съдебна администрация“ към Прокурорската колегия на ВСС като го уведомява, че КСА-СК няма правомощия да осигури 4 /четири/ щатни бройки за длъжност „чистач“ на Прокуратурата на Република България от щата на съдилищата.

ПРЕДСЕДАТЕЛ 
НА КОМИСИЯТА:   			 /п/
 				   БОРЯНА ДИМИТРОВА